stanford-oval/wikipedia huggingface dataset:
המרד ההולנדי
הערות שוליים

↑  פורטוגל הייתה חלק מאיחוד שושלתי עם ספרד עד 1640. פורטוגל והולנד נאבקו על השליטה בשטחי פורטוגל מעבר לים.
↑  Clodfelter, M. Warfare and Armed Conflicts: A Statistical Encyclopedia of Casualty and Other Figures, 1492–2015 (4th ed.). p. 17.
| --- | --- |
בקרת זהויות :  NLI: 987007565638305171  GND: 4139650-9  LCCN: sh85091001  LNB: 000295268  NDL: 00576653  NKC: ph966365 
ה-Beeldenstorm או הזעם האיקונוקלסטי היה הרס מאורגן פחות או יותר של חפצים קדושים קתוליים ששטף את הכנסיות של ארצות השפלה ההבסבורגיות בשנת 1566. ציור משנת 1630 מאת דירק ואן דלן
לכידת בריאל בשנת 1572 על ידי אנתוני וולדורפ (1862)
מ-8 בנובמבר 1576 עד 23 ביולי 1577
   שטחים שבשליטת המורדים בהולנד, זיילנד וחלרה במהלך 1573–1576
  איחוד בריסל: 16 מחוזות המורדים שסיימו את הפיוס של גנט ב-1576, ודרשו את יציאת כל החיילים הספרדים הזרים מהולנד   לוקסמבורג, המחוז היחיד שנותר נאמן לחלוטין לממשלת ספרד. רוב החיילים הספרדים שנסוגו מהפרובינציות האחרות הוצבו כאן באופן זמני מסוף 1576 עד אמצע 1577
בפיקודו של פארמה, הצבא הספרדי כבש מחדש חלקים נרחבים מהולנד בשנות ה-1580.
כיבושים שביצע מאוריץ במסע המלחמה שלו ב-1597
מאוריץ מנסאו במהלך קרב ניופורט ב-1600, ניצחון הולנדי טקטי עם רווח קטן
ארצות השפלה בשנים 1621–1628
  הרפובליקה ההולנדית
  כיבושים הולנדים
  ארצות השפלה הספרדיות
  כיבושים ספרדיים
  בישופות לייז'
השבעת שלום מינסטר מאת ז'רארד טר בורך
דיוויין טאה

דיוויין רוזוולט טאה (באנגלית: Divine Roosevelt Teah; נולד ב-19 באפריל 2006 במונרוביה שבליבריה) הוא כדורגלן ליברי המשחק בעמדת הקשר בקבוצת סלביה פראג מליגת העל הצ’כית ובנבחרת ליבריה.
קריירת מועדונים

בשנת 2021 החל טאה לשחק בקבוצה הבוגרת של נימבה מליגת המשנה הליברית.
באפריל 2024 חתם בהמארבי השבדית לארבע שנים. בינואר 2025 חתם בסלביה פראג לחמש שנים.
קריירה בינלאומית

ב-30 בספטמבר 2021 ערך טאה את הופעת הבכורה שלו בנבחרת ליבריה, בהפסד 2-0 לנבחרת מצרים במשחק ידידות. ב-29 במרץ 2022 הבקיע את שער הבכורה שלו בנבחרת, בהפסד 2-1 לנבחרת בורונדי במשחק ידידות.
פליפה קולומבו

| --- | --- |

 לידה:  8 בינואר 1983 (בן 42) מקסיקו מקסיקו סיטי, מקסיקו 
 שם לידה:  Felipe Colombo Eguía 
 סוגה מועדפת:  רוק, רוק אלטרנטיבי, פופ רוק, רוק מתקדם, רוק מודרני 
 מדינה:  ארגנטינה ארגנטינה
 תקופת הפעילות:  מ-1989 
 מספר צאצאים:  1
 פרופיל ב-IMDb
 
פליפה קולומבו אגויה (בספרדית: Felipe Colombo Eguía; נולד ב-8 בינואר 1983) הוא זמר, מוזיקאי ושחקן מקסיקני-ארגנטינאי. קולומבו מוכר בעיקר בתפקידיו בטלנובלות הארגנטינאיות של כריס מורנה: "קטנטנות" ו"המורדים".
ביוגרפיה

פליפה קולומבו אגויה נולד במקסיקו סיטי, מקסיקו. בנם של השחקן הארגנטינאי חואן קרלוס קולומבו (אנ') ושל שחקנית התיאטרון ומעצבת התלבושות המקסיקנית פטרישיה אגויה. לאגויה אחות גדולה בשם סול.
הוא למד בבית הספר היסודי הרמינו אלמנדרו ואת לימודיו התיכוניים החל ב-CIE sur במקסיקו, וסיים אותם בארגנטינה בבית הספר José Martí.
בשנת 1999, בגיל 16, עבר עם אמו להתגורר בבואנוס איירס, ארגנטינה.
קריירה

בגיל 6, שיחק קולומבו בהצגת הילדים "Entre todos sí se puede" שביים אביו.
הוא החל את הקריירה שלו בטלוויזיה ב-1992, כאשר גילם את פליפין בטלנובלה "El abuelo y yo", ולאחר מכן באותה שנה שיחק גם בטלנובלה "Ángeles sin paraíso". ב-1994 הוא שיחק בתור אחת הדמויות הראשיות בטלנובלה "Agujetas de color de rosa".
בשנת 1998 שיחק בגרסה המקסיקנית לטלנובלה הארגנטינאית המצליחה של כריס מורנה "קטנטנות". לאחר השתתפותו בסדרה, הוא לוהק לשחק בגרסה הארגנטינאית החל מעונתה החמישית, והמשיך עד לסיומה בעונה השביעית. לאחר סיום הסדרה, המשיך קולומבו בעבודתו עם כריס מורנה בסדרה נוספת המיועדת לבני נוער - "המורדים" (Rebeldeway). בסדרה שיחקו לצדו חבריו מקטנטנות, לואיסנה לופילטו, קמילה בורדונבה ובנחמין רוחאס. הסדרה נמשכה 2 עונות ובסיומה השתתפו הארבעה בסרט המבוסס על הסדרה, שיצא בשנת 2004 - "המסע אל החלום" (Caminos 4).
בשנת 2003 הופיע בתפקיד אורח יחד עם לואיסנה לופילטו, קמילה בורדנובה ובנחמין רוחאס, בסדרה "פינת אור".
בשנת 2004 הופיע בתפקיד אורח בסדרה "פלוריסיינטה" בתפקיד מיקי.
אחרי סיום עבודתו בסדרה "המורדים" ובסרט, קולומבו החל לשחק בהצגת התיאטרון "הבוגר" (המבוססת על הסרט האמריקאי משנות ה-80). בהצגה הוא שיחק לצד נאצ'ה גאברה, שחקנית מפורסמת בארגנטינה, המבוגרת ממנו בכ־40 שנים.
בשנת 2005 השתתף קולומבו בטלנובלה "Doble Vida" (בתרגום חופשי: חיים כפולים). דמותו בסדרה נקראה פסטור.
בשנת 2009 הופיע קולומבו בתפקיד קריסטובל בסדרה "Enséñame a vivir" (למד אותי לחיות).
בשנת 2010 לקח חלק בסדרה אינטרנטית (מאוחר יותר גם טלוויזיוניות) "Atrapados" (בתרגום חופשי: לכודים).
בשנת 2011 הופיע קולומבו בסדרה "יורשי הנקמה" (Herderos de una venganza) בתפקיד ברנרדו ברלנגה. באותה שנה שיחק לצד בנחמין רוחאס בסדרת הקומדיה הרומנטית "Atrapados" שיצרה כריס מורנה עבור האינטרנט לטלפונים סלולריים ולאחר מכן שודר בערוץ Movistar TV (אנ').
בין השנים 2012–2013 לקח חלק בסדרה המצליחה "sos mi hombre" (אתה הגבר שלי) בה גילם את תפקידו של מקסימו "מקסי" דווארטה, הכומר שהפך לכבאי והתאהב בבת של מנהל התחנה.
ביולי 2012 הקים יחד עם חברו הטוב בנחמין רוחאס ווילי לורנסו את להקת RoCo (שמה מורכב משמות המשפחה של רוחאס וקולומבו - Rojas, Colombo).
בשנת 2013 הופיע קולומבו בסדרה "Mis amigos de siempre".
בשנת 2019 השתתף בגרסה הארגנטינאית לתוכנית המציאות "רוקדים עם כוכבים" בעונה ה-14, והיה המודח הראשון.
בשנים 2021- 2022 שיחק בטלנובלה הארגנטינאית "השכונה שלנו" (ספ') בתפקיד ריקי עם אגוסטינה צ'רי, גונסלו הרדיה ורומינה גאטני.
קריירה > מוזיקה

הוא השתתף בלהקת הפופ-רוק ארווי (erreway) יחד עם קמילה בורדונבה, בנחמין רוחאס, ולואיסנה לופילטו (בין השנים 2002 עד 2005), ובלהקה הנקראת "la miss tijuana" בין השנים 2010 ו-2011.
בשנת 2012 היה חלק מהלהקה RoCo יחד עם חברו הטוב מתקופת "המורדים" בנחמין רוחאס ועם ווילי לורנסו.
קריירה > ההצלחה בישראל

קולומבו ביקר בישראל כמה פעמים. הפעם הראשונה הייתה במרץ 2002, כאשר הוא וקמילה בורדונבה הגיעו לביקור בעקבות הצלחת הסדרה "קטנטנות". הם הופיעו בערוץ הילדים ואצל דודו טופז, ביקרו בבתי ילדים ישראלים, צילמו מספר פרסומות ומתיחה לתוכנית "פספוסים".
לאחר מכן, עם הצלחת "המורדים", הגיעו השחקנים להופעות בפסח של שנת 2003 ו-2004.
בנוסף, ביולי 2004 הגיע קולומבו לבדו, כדי לקדם את הסרט "המסע אל החלום".
בשנת 2015 השתתף בחצי הגמר של "המרוץ למיליון" בגרסתו הישראלית בתפקיד אורח ב"משימת הטלנובלה" שנערכה בארגנטינה.
בשנת 2022 הופיע בישראל במופע שנקרא "לוקורה" יחד עם פלורנסיה ברטוטי, רוסיו איגרסבל וחן אהרוני במופע שכלל להיטים מכל הטלנובלות וצבר אהדה רבה מהקהל הישראלי.
חיים אישיים

משנת 2002 עד 2005, קולומבו היה במערכת יחסים עם השחקנית לואיסנה לופילטו, ששיחקה לצדו בטלנובלה "המורדים".
משנת 2005 עד 2006, קולומבו היה במערכת יחסים עם הדוגמנית ססיליה בונלי (ספ'), שמאוחר יותר נישאה לכדורגלן דאריו סביטאניץ'.
מאז 2007 קולומבו נמצא במערכת יחסים עם ססיליה קורונדו, מעצבת תלבושות שאותה פגש על הסרט של "משפחת פיירו". ב-3 בנובמבר 2009 נולדה בתם אורורה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | Sonata de luna | ילד |  |
| 1996 | Cilantro y perejil | קרליטוס |  |
| 2001 | קטנטנות: הסרט | פליפה מחייה |  |
| 2004 | המורדים: המסע אל החלום | מנואל אגירה |  |
| 2006 | Cara de queso —mi primer ghetto | גוסטבו |  |
| 2007 | Cañitas | עמנואל |  |
| 2008 | Fantasma de Buenos Aires | פאנקי |  |
| 2009 | Marea de arena | סבסטיאן |  |
| 2010 | Carmilla | פאולו |  |
| 2010 | Matar a Videla | דנטה |  |
| 2011 | Solos en la ciudad | סנטיאגו |  |
| 2015 | Testigo Íntimo | פקונדו |  |
| 2016 | Camaleones | רודריגו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | El abuelo y yo | פליפין | טלנובלה |
| 1992–1993 | Ángeles sin paraíso | אנדרס | טלנובלה |
| 1994–1995 | Agujetas de color de rosa | לואיסיטו דאוילה | טלנובלה |
| 1996 | Mujer, Casos de la Vida Real | ריקרדו | פרק: "No hay error" |
| 1998 | קטנטנות | חוליאן אלוורז פאצ'קו | טלנובלה |
| 1999–2001 | קטנטנות | פליפה מחייה | טלנובלה; עונות 5–7 |
| 2002–2003 | המורדים | מנואל אגירה | טלנובלה; 2 עונות |
| 2003 | פינת אור | עצמו | הופעת אורח |
| 2004 | פלוריסיינטה | מיגל "מיקי" רוחאס גוארה | טלנובלה |
| 2005 | Doble vida | סראביה | טלנובלה |
| 2005 | Amor mio | איגנסיו "נצ'יטו" פואנאס | טלנובלה |
| 2006 | Mujeres asesinas | דניאל / ליאו | 2 פרקים |
| 2007–2008 | משפחת פיירו | לואיס "לוצ'ו" פיירו | טלנובלה |
| 2008–2009 | Por amor a vos | פקונדו אגוארו | טלנובלה |
| 2009 | Enseñame a vivir | כריסטובל אמאדו לינארס | טלנובלה |
| 2011 | Atrapados | רומן | תפקיד ראשי; 81 פרקים |
| 2011–2012 | יורשי הנקמה | ברנרדו ברלנגה | טלנובלה |
| 2012–2013 | Sos mi hombre | מקסימו דוארטה | טלנובלה |
| 2013 | Inconsciente colectivo | אלברו גולדשטיין | מיני-סדרה |
| 2013–2014 | Mis amigos de siempre | פידל ריוס | טלנובלה |
| 2017 | En viaje | פיטו | פרק: Amigos con derechos (torcidos)" |
| 2018 | Rizhoma Hotel | פיטר | פרק: "Pasión de hombres" |
| 2018 | Encerrados | חואן מנואל | פרק: "Bonsái" |
| 2018–2019 | Mi hermano es un clon | לוסיאנו "לוצו" | טלנובלה |
| 2019 | Millennials | לאונרדו ארדיה | עונה שנייה |
| 2021 | Días de gallos | טימו | הופעת אורח |
| 2021–2022 | La 1-5/18 | ריקרדו "ריקי" פארודי סבאיוס | טלנובלה |
| 2022 | הסוד של משפחת גרקו | ואלדס | 4 פרקים |
אגוסטין סיירה

| --- | --- |
אין תמונה חופשית
 לידה:  23 בספטמבר 1990 (בן 34) בואנוס איירס, ארגנטינה 
 מדינה:  ארגנטינה 
 תקופת הפעילות:  מ-1999 
 בן או בת זוג:  קנדלה וטראנו (2008–2010) 
 פרופיל ב-IMDb
 
אגוסטין סיירה רומרה (בספרדית: Agustín Sierra Romera; נולד ב-23 בספטמבר 1990) הוא שחקן ארגנטינאי.
סיירה ידוע בתפקידיו בטלנובלות הארגנטינאיות של כריס מורנה: "קטנטנות", "פינת אור", "פלוריסיינטה" ו"כמעט מלאכים".
ביוגרפיה

סיירה נולד ב -23 בספטמבר 1990 בבואנוס איירס בארגנטינה, למריה רומרה ורוברטו סיירה. יש לו אחות גדולה בשם פאולה ואח גדול בשם רוברטו.
בין השנים 2008- 2010 סיירה היה בזוגיות עם קנדלה וטראנו ששיחקה לצידו ב"כמעט מלאכים".
מ-2021 עד 2023 סיירה היה בזוגיות עם פיורלה גימנז.
קריירה

סיירה החל את דרכו במשחק בגיל 8 לאחר שאגוסטינה צ'רי שכנתו באותה תקופה הכירה אותו לכריס מורנה, ומשנת 1999 הוא לוהק לשחק בטלנובלה "קטנטנות" שם גילם את אגוסטין מתחילת העונה החמישית ב-1999 עד סיום הסדרה בעונה השביעית ב-2001. במקביל לצילום הסדרה הופיע סיירה גם בקטנטנות: הסרט המבוסס על הסדרה ובהצגות התיאטרון שלה.
בשנת 2002 השתתף בעונתה הראשונה של טלנובלת הנוער "המורדים" שם גילם פושע צעיר בשם נאצ'ו למספר קטן של פרקים.
בשנת 2003 שיחק ב"פינת אור" בתפקיד הראשי, וגילם את לוקאס, ילד יתום המנהיג חבורה של ילדים בני גילו. באותה התקופה ביקר פעמיים בישראל על מנת לקדם את "פינת אור" ששודרה באותה תקופה בערוץ הילדים כשבין היתר הוא השתתף במהלכם בספיישל מיוחד בערוץ, בקמפיין למקדונלד'ס ישראל ובמופע הסדרה שעלה בארץ.
בין השנים 2004 –2005 גילם את מרטין פרינצוולדן בטלנובלה "פלוריסיינטה", כאשר במסגרתה ביקר בארץ פעם נוספת על מנת להשתתף במחזמר הסדרה שעלה בארץ.
בשנת 2006 השתתף בתפקידי אורח בטלנובלת הנוער "אלמה פיראטה" ובעונה השמינית של "קטנטנות".
בשנים 2007- 2010 גילם את איגנסיו נצ'ו פרז אלסמנדי בטלנובלת הילדים והנוער "כמעט מלאכים".
בשנת 2013 גילם את אנדרס בדרמה "סיפורים מהלב".
בשנת 2014 גילם את קמילו בסדרה Sandia con vino ואת דמותו של תומאס בסדרה "בני ברית".
בשנת 2015 גילם בסרט "Chicos Católicos" את גידו. באותה שנה גילם את בובי בהצגה "El club del chamuyo"
בשנת 2017 שיחק בתיאטרון בהצגות "La madre que los parió" ו"Desesperados". באותה שנה השתתף בטלנובלה "אגרוף בלב".
בשנת 2018 גילם את דמותו של כריסטיאן בסדרה"Rizhoma Hotel"
בשנת 2019 גילם את לוקה בסדרה Pequeña" Victoria" של טלפה. באותה שנה שיחק את פדריקו בסרט "te pido un taxi".
משנת 2019 עד לשנת 2021 שיחק בהצגה "Sex, viví tu experiencia".
בשנת 2020 החל לשחק בסדרה "Separadas", שצילומיה נקטעו עקב הקורונה. באותה שנה התמודד סיירה בעונה ה-15 של תוכנית המציאות "רוקדים עם כוכבים" בגרסתה הארגנטינאית וזכה במקום הראשון.
בשנת 2019 גילם את לוקה בטלנובלה של טלפה "ויקטוריה הקטנה" לצדם של פקונדו ארנה ולוסיאנו קסטרו.
בשנת 2021- 2022 שיחק את סנטיאגו קורדובה בטלנובלה "השכונה שלנו" (ספ') לצד אגוסטינה צ'רי וגונסלו הרדיה.
בשנת 2022 גילם את דמותו של רפאל בהצגה "לילה בהוטל".
משנת 2022 הוא משחק בתיאטרון את מרטין בקומדיה "la verdad" (האמת), לצדם של תומאס פונזי, קנדלה וטראנו ומריה דל סרו.
בטלוויזיה

| שנה | סדרה | דמות | הערות |
| --- | --- | --- | --- |
| 1999-2001 | קטנטנות | אגוסטין "אגוס" מזה |  |
| 1999 | קיץ 98 | תומאס איברה הצעיר |  |
| 2002 | המורדים | נצ'ו |  |
| 2003 | פינת אור | לוקאס לאגוס |  |
| 2004-2005 | פלורסיינטה | מרטין פריצנוולדן |  |
| 2006 | אלמה פיראטה | אגוסטין |  |
| 2006 | קטנטנות בלי סוף | פרנקו |  |
| 2007-2010 | כמעט מלאכים | איגנסיו נצ'ו פרז אלסמנדי | תפקיד חוזר (עונה 1) תפקיד ראשי (עונות 4-2) |
| 2013 | Historias de corazón | אנדרס |  |
| 2014 | Sandia con vino | קמילו |  |
| 2017 | אגרוף בלב | רפאל |  |
| 2017-2018 | Fans en vivo | conductor |  |
| 2021 | ויקטוריה הקטנה | לוקה | 9 פרקים |
| 2021–2022 | השכונה שלנו (ספ') | סנטיאגו קורדובה | תפקיד משני |
סרטים

| שנה | סרט | דמות |
| --- | --- | --- |
| 2001 | קטנטנות | אגוסטין מזה |
| 2015 | Chicos Católicos | גידו |
תיאטרון

| שנה | מחזה | דמות |
| --- | --- | --- |
| 1999-2001 | קטנטנות | אגוסטין מזה |
| 2004-2005 | פלורסיינטה | מרטין פריצנוולדן |
| 2006 | קטנטנות בלי סוף | פרנקו |
| 2008-2010 | כמעט מלאכים | נצ'ו |
| 2015 | El club del chamuyo | Bobby Bravo |
| 2015-2016 | Chicos católicos | Guido |
| 2017-2018 | Desesperados | Agustin Sierra |
ראו גם

קנדלריה מולפסה
כמעט מלאכים
אנמיה המוליטית אוטואימונית

| --- | --- |
 תחום:  המטולוגיה 
 טיפול:  ציקלופוספאמיד  פרדניסולון  ריטוקסימאב 
 קישורים ומאגרי מידע
 MeSH:  D000744
 
אנמיה המוליטית אוטואימונית (באנגלית:hemolytic anemia או AIHA) ידועה גם בשם מחלת אגלוטינין (Agglutinin disease) היא הפרעה אוטואימונית בה נוגדנים המכוונים נגד תאי הדם האדומים של האדם עצמו גורמים להם לתמס, מה שמוביל למחסור בהם במחזור הדם (אנמיה). במקרים חמורים מצטמצם משך החיים של תאי הדם האדומים מבין 100 ל-120 יום למספר ימים בלבד. הרכיבים התוך-תאיים של תאי הדם האדומים משתחררים למחזור הדם ולתוך הרקמות, מה שמוביל לכמה מהתסמינים האופייניים למצב זה. הנוגדנים מכוונים בדרך כלל נגד אנטיגנים בעלי שכיחות גבוהה, ולכן הם פועלים בדרך כלל גם על תאי דם אדומים אלוגניים (תאים שמקורם מחוץ לאדם עצמו, למשל במקרה של עירוי דם). מחלת אגלוטינין יכולה להיות חמה (סוג חם), בה הנוגדנים פעילים בטמפרטורה מעל 37 מעלות צלזיוס, או קרה (סוג קר), בה הנוגדנים פעילים בטמפרטורה נמוכה מ-37 מעלות צלזיוס. זוהי הפרעה נדירה יחסית, עם שכיחות של 5–10 מקרים למיליון נפשות בשנה במחלת אגלוטינין חמה ו-0.45 עד 1.9 מקרים למיליון נפשות בשנה במחלת אגלוטינין קרה. הפרעה זו עשויה להוביל להופעה מאוחרת יותר של לופוס אריתמטוזוס מערכתית.
תסמינים קליניים

תסמינים של AIHA עשויים להיות עקב האנמיה עצמה, לרבות קוצר נשימה (דִיספְּנֵאַה), עייפות, כאבי ראש, חולשת שרירים וחיוורון. במחלת אגלוטינין קרה, שילוב של אגלוטינציה ומעבר לקוי של כדוריות דם אדומות דרך נימים בגפיים גורמים לתופעת כיחלון קצוות (אקרוציאנוזיס) ותופעת Raynaud עם סיבוך נדיר של נמק.
ניתן לזהות ספרוציטים במשטח דם באנמיה המוליטית בתיווך אימונולוגי. סימני המוליזה הקיימים ב-AIHA כוללים המוגלובין נמוך (ספירת דם), שינויים ברמות סמני המוליזה בתאים; כולל עלייה בלקטאט דהידרוגנאז (LDH), ירידה בהפטוגלובין חופשי ועלייה בבילירובין לא מצומד. בנוסף ניתן לזהות רטיקולוציטוזיס, או עלייה ברמת תאי הדם האדומים הצעירים.
גורמים

הגורמים ל-AIHA אינם מובנים היטב. המחלה עשויה להיות ראשונית או אידיופטית, או משנית למחלה אחרת.
AIHA משנית יכולה לנבוע ממחלות רבות אחרות כאשר לסוג החם ולסוג הקר גורמים משניים נפוצים יותר משלהם. הסיבות השכיחות ביותר ל-AIHA משנית כוללות הפרעות לימפו-פרוליפרטיביות (למשל, לוקמיה לימפוציטית כרונית, לימפומה) והפרעות אוטואימוניות אחרות (למשל, זאבת אריתמטית מערכתית, דלקת מפרקים שגרונית, סקלרודרמה, מחלת קרוהן, קוליטיס כיבית). גורמים פחות שכיחים ל-AIHA מסוג חם כוללים גידולים שאינם לימפואידיים וזיהום. AIHA משני מסוג חם נצפה במקרים של וירוס הקורונה 2019. AIHA משנית מסוג קר נגרמת גם היא בעיקר על ידי הפרעות לימפו-פרוליפרטיביות אך לעיתים נגרמת גם על ידי זיהום, במיוחד על ידי מיקופלזמה, דלקת ריאות ויראלית, מונונוקלאוזיס זיהומי וזיהומים אחרים בדרכי הנשימה. לעיתים רחוקות יותר, AIHA יכולה להיגרם על ידי הפרעות אוטואימוניות נלוות.
AIHA כתוצאה מתרופות, על אף נדירותה, יכולה להיגרם על ידי מספר תרופות, כולל מתילדופה ופניצילין. מדובר בתגובה חיסונית מסוג II שבה התרופה נקשרת למקרומולקולות שעל ממברנת תאי דם אדומים ופועלת כאנטיגן המפעיל את מערכת המשלים. רכיבי מערכת המשלים כגון C3a, C4a ו-C5a, מפעילים גרנולוציטים (למשל נויטרופילים), בעוד שרכיבים אחרים של המערכת (C6, C7, C8, C9) יכולים ליצור תעלות הרג (Membrane-Attack Complex או MAC) או לחלופין לקשור את הנוגדן ובכך לסייע לפגוציטוזיס על ידי מקרופאגים (C3b), תהליך הנקרא אופסוניזציה. AIHA מסוג זה מהווה דוגמה ל"אלרגיה לפניצילין".[דרוש מקור]
AIHA יכולה להופיע בנוסף לאחר השתלת תאי גזע בדם או במח העצם. בכמחצית מהמקרים לא ניתן לקבוע את הסיבה לאנמיה המוליטית אוטואימונית (אידיופתית או ראשונית).
גורמים ל-AIHA משנית כוללים:
מחלות אוטואימוניות, כגון זאבת
לוקמיה לימפוציטית כרונית
לימפומה שאינה הודג'קין וסרטני דם אחרים
וירוס אפשטיין-בר
וירוס Cytomegalovirus (CMV)
דלקת ריאות הנגרמת בידי מיקופלזמה
דַלֶקֶת הַכָּבֵד
וירוס HIV
אבחנה

האבחנה נעשית על ידי שלילת גורמים אחרים לאנמיה המוליטית, כגון G6PD, תלסמיה, אנמיה חרמשית. ההיסטוריה הקלינית חשובה אף היא בכדי לזהות מחלות או תרופות שעשויות להוביל למחלה.[דרוש מקור]
חקר מעבדה מבוצע כדי לקבוע את האטיולוגיה של המחלה. לאחר אישור כי מדובר בהמוליזה (עם בדיקות המראות המוגלובין נמוך, LDH גבוה, ירידה בהפטוגלובין חופשי ועלייה בבילירובין לא מצומד), מתבצעת בדיקת אנטיגלובולין ישירה (DAT, הידועה גם כבדיקת Coomb's ישירה) כדי להראות פתוגנזה אוטו-אימונית עם נוגדנים רכיבי מערכת המשלים או שניהם על פני ממברנת תאי הדם האדומים. לאחר מכן מבוצעת בדיקת DAT חד-ספציפית המזהה את סוגי הנוגדנים והמשלים הספציפיים שנמצאו על ממברנת תאי הדם האדומים. במחלת אגלוטינין קרה, ה-DAT המונוספציפי הוא בהגדרה חיובי עבור רכיב מערכת המשלים C3d אך נוגדן IgM עשוי להיות שלילי מכיוון שהמולקולה עלולה להתנתק בזמן הבדיקה. בדיקת נוגדנים מצומתים בקור יכולה לאמת מחלת אגלוטינין קרה.
ביופסיה של מח העצם משמשת לזיהוי הפרעה לימפופרוליפרטיבית שעלולה להיות הגורם ל-AIHA.
הערות שוליים

↑  Shoenfield, Y;  et al. (2008). Diagnostic Criteria in Autoimmune Disease. Humana Press.
↑  Sawitsky A, Ozaeta PB (ביוני 1970). "Disease-associated autoimmune hemolytic anemia". Bull N Y Acad Med. 46 (6): 411–26. PMC 1749710. PMID 5267234. {{cite journal}}:  (עזרה)
↑  Gehrs BC, Friedberg RC (באפריל 2002). "Autoimmune hemolytic anemia". Am. J. Hematol. 69 (4): 258–71. doi:10.1002/ajh.10062. PMID 11921020. {{cite journal}}:  (עזרה)
↑  Bharat Agarwal, Autoimmune hemolytic anemia, The Indian Journal of Pediatrics 65, 1998-09, עמ' 663–668 doi: 10.1007/BF02731038
1 2 3 4 5 6 7 8 9 10  Berentsen, Sigbjørn; Barcellini, Wilma (7 באוקטובר 2021). "Autoimmune Hemolytic Anemias". New England Journal of Medicine. 385 (15): 1407–1419. doi:10.1056/NEJMra2033982. PMID 34614331. {{cite journal}}:  (עזרה)
↑  Kokori, SI; Ioannidis, JP; Voulgarelis, M; Tzioufas, AG; Moutsopoulos, HM (2000-02-15). "Autoimmune hemolytic anemia in patients with systemic lupus erythematosus". The American Journal of Medicine. 108 (3): 198–204. doi:10.1016/S0002-9343(99)00413-1. ISSN 0002-9343. PMID 10723973.
↑  "Autoimmune hemolytic anemia | Genetic and Rare Diseases Information Center (GARD) – an NCATS Program". rarediseases.info.nih.gov.
↑  Thoma J, Kutter D, Casel S,  et al. (2005). "HbSC hemoglobinopathy suspected by chest x-ray and red blood cell morphology". Acta Clin Belg. 60 (6): 377–82. doi:10.1179/acb.2005.057. PMID 16502600.
↑  Sokol RJ, Hewitt S, Stamps BK (ביוני 1981). "Autoimmune haemolysis: an 18-year study of 865 cases referred to a regional transfusion centre". Br Med J (Clin Res Ed). 282 (6281): 2023–7. doi:10.1136/bmj.282.6281.2023. PMC 1505955. PMID 6788179. {{cite journal}}:  (עזרה)
↑  Wilma Barcellini, Bruno Fattizzo, Anna Zaninoni, <p>Management of refractory autoimmune hemolytic anemia after allogeneic hematopoietic stem cell transplantation: current perspectives</p>, Journal of Blood Medicine Volume 10, 2019-08, עמ' 265–278 doi: 10.2147/jbm.s190327
↑  B Fattizzo, W Barcellini, Autoimmune hemolytic anemia: causes and consequences, Expert Review of Clinical Immunology 18, 2022-07-03, עמ' 731–745 doi: 10.1080/1744666X.2022.2089115
טלנובלה בע"מ

| --- | --- |

 סוגה:  דרמה, טלנובלה, פשע, מתח
 יוצרים:  גל זייד, דרור נובלמן, סיגל אבין
 כותבים:  דרור נובלמן
 בימוי:  שי קפון
 שחקנים:  יעל בר זוהר עפר שכטר טלי שרון טוביה צפיר (פרקים אחדים) שרון אלכסנדר אודיה קורן גילת אנקורי רותם אבוהב גיא לואל רון שחר
 ארץ מקור:  ישראל
 שפות:  עברית 
 מספר עונות:  1
 מספר פרקים:  120
 הפקה
 חברת הפקה:  דרסט הפקות
 אורך פרק:  כ-45 דקות
 שידור
 רשת שידור:  הוט 3   ערוץ 10   וואלה! VOD
 תקופת שידור מקורית:  6 במרץ 2005 – 28 באוגוסט 2005
 קישורים חיצוניים
 דף התוכנית ב-IMDb
 
טלנובלה בע"מ היא סדרה מסוג דרמה קומית יומית ישראלית המשתייכות לז'אנר הטלנובלה מבית היוצר של ערוץ הוט 3 ושל "דרסט הפקות". הסדרה שודרה בשנת 2005 בערוץ הוט 3.
הטלנובלה עלתה לשידור נוסף בערוץ 10 ב-18 במרץ 2008, ובהמשך בשידורים חוזרים בערוץ HOT בידור ישראלי. הסדרה כוללת פרסום סמוי לאתר האינטרנט תפוז אנשים, לדגני כריות של תלמה ולחטיף קליק של ורד הגליל. בניגוד למקובל בטלנובלות, הסדרה כוללת אלמנטים קומיים רבים והייתה מעין פרודיה על עולם הבידור. יש בסדרה התייחסות לטלנובלות הקודמות של דרסט הפקות וכן לסדרה המתחרה "השיר שלנו" שקראו לה בסדרה "זמר לך".
במהלך הצילומים ב-2005 תקף טוביה צפיר אשר שיחק במקור את דמותו של נפתלי, את חברי ההפקה, ועקב כך אלינור חכם הגישה תלונה כנגדו, וצפיר פרש מהסדרה. במשך פורסם ששרון אלכסנדר יחליף את צפיר.
שיר הנושא של הסדרה נקרא "על המסך שלי" אותה ביצעה הזמרת ניקה. השיר נכתב והולחן על ידי הנרי.
עלילה

הסדרה פותחת בתהליכי תכנונה של טלנובלה חדשה בשם "פירות אסורים" האמורה לעלות בערוץ "שוס" הפיקטיבי. את תפקיד כתיבת הטלנובלה לוקחת על עצמה רננה לוסטיג (טלי שרון), כותבת מתחילה שכתבה את התסריט על בסיס אירוע מחייה האישיים.
כבר בשלבי הליהוק לטלנובלה (הפיקטיבית), נחשפת רננה לעולם הבידור והתקשורת הקשה, כשמנהלי הערוץ מעוניינים ללהק לתפקיד הראשי, בניגוד לרצונה, דוגמנית מפורסמת בשם דנה בלום (יעל בר זוהר), ואכן מלהקים אותה לבסוף. לאחר מכן, אותם מנהלים מודיעים לדנה בלום על התנגדותה של רננה לליהוקה, והיא מפתחת כלפי רננה שנאה גדולה וכן תוכנית נקמה.
את עבודת ההפקה של התוכנית מקבל מפיק הטלנובלות המפורסם, נפתלי אונגר (בהתחלה גולם על ידי טוביה צפיר, אשר לאחר מכן הוחלף על ידי שרון אלכסנדר). כפיר אונגר (עפר שכטר) הוא בנו של נפתלי, בחור חסר-אחריות וילדותי שרוב תחומי ענייניו נוגעים בכיבוש נשים ובסקס, ובראש תחומי ענייניו – דנה בלום, אחריה מחזר באינטנסיביות על אף שבעבר הרחוק כבר השניים נפרדו. דנה, המודעת לכישרונו של כפיר בכיבוש נשים, מנצלת את חולשתו אליה ודרכו משיגה את נקמתה ברננה.
"אט אט מתברר שהטלנובלה האמיתית היא לא זו שעל המסך אלא זו שמאחורי הקלעים" נכתב באתר התוכנית "שחקנים, מפיקים, במאים ותסריטאים נקלעים כולם למערבולת של שנאות, נקמות, ידידויות, ואהבות. סיפור בו מעורבבים הזיה, מציאות, הומור וטרגדיה".
לסדרה קווים עלילתיים נוספים; סיפור העבר הסודי בין נפתלי אונגר ושחקנית הטלנובלה הפנימית, מירי מורן (גילת אנקורי) והקשר סיפור זה לאשתו של נפתלי, ניצה אונגר (אודיה קורן); סיפור האהבה הסודי של שחקן הטלנובלה הפיקטיבית שון לב (רון שחר) וניב אלדר (אורי אומנותי), אחיה ההומוסקסואל של בת-זוגו הנוכחית, שירה אלדר (מלאני פרס); סיפורי אהבה שונים - בין במאי הטלנובלה, שחר זוהר (מאור כהן) ושחקנית הטלנובלה, אפרת שושן (תמר קינן), ובין עוזרת הבמאי ובתו של המפיק, עלמה אונגר (הדס מורנו) ובין נער המים אודי בן-ציון (דוד וקסמן); וקישורי סיפורים אלה לדמויות שונות כמו: מנהל הערוץ, בני קייזרמן (גיא לואל), שרית וגרשון חבייה (רותם אבוהב ואלברט אילוז), תסריטאית הטלנובלות המפורסמת, טליה בורשטיין (שרון מלכי-שמש) ודמויות נוספות.